লন্ডন সফরে মুখ্যমন্ত্রী, যোগ দিতে চলেছেন কি সৌরভও!

ওয়েব ডেস্ক: সপ্তাহখানেকের লন্ডন সফরে মুখ্যমন্ত্রী মমতা বন্দ্যোপাধ্যায় (Cm Mamata Banerjee) । আর বৃহস্পতিবার অর্থাৎ ২৭ মার্চ অক্সফোর্ড বিশ্ববিদ্যালয়ে (Oxford University) দিতে চলেছেন ভাষণ। ইতিমধ্যেই সেদিকে নজর সকলের। অক্সফোর্ডের কেলগ কলেজের পক্ষ থেকে আমন্ত্রণ পেয়েই মুখ্যমন্ত্রীর এই সফরনামা।

তবে এবার সূত্র মারফৎ খবর, মুখ্যমন্ত্রীর বৃহস্পতিবারের অক্সফোর্ডে ভাষণের দিন সেখানে উপস্থিত থাকতে চলেছেন প্রাক্তন ভারত অধিনায়ক তথা বাংলার বিশিষ্ট শিল্পপতি সৌরভ গঙ্গোপাধ্যায় (Sourav Ganguly)।

জানা যাচ্ছে, বৃহস্পতিবার বাংলার মুখ্যমন্ত্রী মমতা বন্দ্যোপাধ্যায়ের অক্সফোর্ডে ভাষণ শুনতে ভারতের এক প্রতিনিধি দলও সেখানে পৌছবে। আর সেই দলেই থাকতে চলেছেন সৌরভ।

আরও পড়ুন: আজ হাইকমিশনের সঙ্গে বৈঠক মুখ্যমন্ত্রীর, মঙ্গলে বাণিজ্য সম্মেলন, বৃহস্পতিতে অক্সফোর্ডে ভাষণ

গত সপ্তাহের শনিবার লন্ডন সফরের উদ্দেশে রওনা দেন মুখ্যমন্ত্রী। রবিবার কনকনে ঠান্ডা লন্ডনে পৌঁছন তিনি। লন্ডনের বাকিংহ‌্যাম প‌্যালেসের কাছে সেন্ট জেমস কোর্ট হোটেলে তিনি রয়েছেন বলে জানা যাচ্ছে। লন্ডন সফরে মুখ্যমন্ত্রীর সঙ্গী মুখ্যসচিব মনোজ পন্থ, বিশেষ সচিব গৌতম সান্যাল, শিল্প সচিব বন্দনা যাদব, ডাইরেক্টর অফ সিকিওরিটি পীযূষ পাণ্ডে।

আর এবার অন্দরের খবর মুখ্যমন্ত্রীর ভাষণ শুনতে উপস্থিত হতে পারেন সৌরভ গাঙ্গুলি।

দেখুন অন্য খবর